# Πλαίσιο Ικανοτήτων Εργατικού Δυναμικού NDIS: Εποπτεία για ικανότητες

## NDIS Workforce Capability Framework: Supervising for Capability Greek | Ελληνικά

Το Πλαίσιο Ικανοτήτων Εργατικού Δυναμικού NDIS (το Πλαίσιο) περιγράφει τις συμπεριφορές, τις δεξιότητες και τις γνώσεις που αναμένονται από όλους τους εργαζομένους που χρηματοδοτούνται στο πλαίσιο του NDIS. Παρέχει σαφή, πρακτικά παραδείγματα και καθιερώνει μια κοινή γλώσσα του «με τι μοιάζει το καλό» για τους συμμετέχοντες που λαμβάνουν υπηρεσίες και υποστήριξη NDIS. Οι πόροι αυτοί στηρίζουν το Πλαίσιο.

Οι πόροι εποπτείας είναι ένα σύνολο προτάσεων καθοδήγησης και πρακτικών προτάσεων για να βοηθήσουν τους συμμετέχοντες στο NDIS, τους παρόχους υπηρεσιών και τους εργαζομένους υποστήριξης να συνεργαστούν, ώστε όλοι να κατανοήσουν πώς πρέπει να παρέχονται οι υποστηρίξεις και οι υπηρεσίες. Βοηθούν επίσης στις συζητήσεις σχετικά με τις επιδόσεις των εργαζομένων στην παροχή υποστήριξης, ώστε να ανταποκρίνονται στα πρότυπα και τη συμπεριφορά που αναμένουν οι συμμετέχοντες.

Η υποστηρικτική εποπτεία είναι ένας από τους καλύτερους τρόπους για την οικοδόμηση της ικανοποίησης, της δέσμευσης, της διατήρησης των εργαζομένων και της ποιοτικής υποστήριξης των συμμετεχόντων. Η συνεργασία υποστηρίζει την ικανότητα των συμμετεχόντων να έχουν επιλογή και έλεγχο της υποστήριξής τους και είναι καίριας σημασίας για την υποστήριξη των παρόχων και των προϊσταμένων ώστε να διαχειρίζονται τις προσδοκίες και να διασφαλίζουν την επίτευξη των αναμενόμενων προτύπων.

Τι να περιμένετε

Οι πόροι εποπτείας έχουν σχεδιαστεί για να βοηθούνν τους οργανισμούς και τους εργαζομένους να αναπτύσσουν και να χρησιμοποιούν τις ικανότητες που περιγράφονται στο Πλαίσιο. Οι πόροι:

* Παρέχουν πρακτική καθοδήγηση και εργαλεία για τη βελτίωση της ποιότητας και της συνέπειας της εποπτείας.
* Παρέχουν φύλλα συμβουλών, λίστες ελέγχου και υποδείγματα για να υποστηρίξουν τα ανώτερα ηγετικά στελέχη, τους προϊσταμένους, τους εργαζομένους και τους συμμετέχοντες ώστε να συμμετάσχουν στην εποπτεία.
* Επιτρέπει τη λήψη και επεξεργασία προτύπων και εγγράφων ανάλογα με τις ατομικές ανάγκες.
* **Χρήσιμο** **για**: παρόχους στο NDIS, προϊσταμένους, εργαζομένους και συμμετέχοντες σε διαδικασίες σχολίων και εποπτείας.

Οι πόροι εποπτείας υποστηρίζονται από άλλους πόρους του Πλαισίου, εργαλεία και οδηγούς.

Οι πόροι είναι χρήσιμοι για τους συμμετέχοντες στο NDIS, τους προϊσταμένους, τους παρόχους και τους εργαζομένους και μπορούν να βοηθήσουν στις διαδικασίες σχολίων και εποπτείας.

Μπορείτε να βρείτε και να κατεβάσετε τους πόρους ανά πάσα στιγμή από τον [**ιστότοπο.**](https://workforcecapability.ndiscommission.gov.au/tools-and-resources/supervision-capability)

Εποπτεία για Ικανότητες στην πράξη:

Η Raham διευθύνει έναν οργανισμό παροχής υπηρεσιών που πρέπει να διασφαλίσει ότι οι εργαζόμενοι και οι προϊστάμενοι πληρούν τα αναμενόμενα πρότυπα κατά την παροχή υποστήριξης NDIS στους συμμετέχοντες. Αναζητά πόρους που θα τη βοηθήσουν να ενσωματώσει μια θετική και υποστηρικτική οργανωτική κουλτούρα που πραγματικά αγκαλιάζεται και προωθείται από τα ηγετικά στελέχη και τους διευθυντές, ιδιαίτερα με την εποπτεία και την υποστήριξη για τους εργαζομένους της.

Η Raham χρησιμοποιεί τους πόρους του [**Οδηγού Συνεργασίας**](https://workforcecapability.ndiscommission.gov.au/tools-and-resources/supervision-capability) για να υποστηρίξει τα ηγετικά στελέχη και τους διευθυντές της στον οργανισμό να κατανοήσουν πώς να μιλούν με τους συμμετέχοντες, τους εργαζομένους και τους προϊσταμένους σχετικά με το πώς να ανταποκρίνονται στις προσδοκίες των συμμετεχόντων.

Είναι σε θέση να βοηθά τα ηγετικά στελέχη και τους διευθυντές της να υποστηρίζουν τις συζητήσεις σχεδιασμού με το προσωπικό της και πώς να θέτουν με ακρίβεια προσδοκίες και να τις μετρούν.

Η Raham προωθεί το [**Φυλλάδιο Συμβουλών Στοχαστικής Πρακτικής για Προϊσταμένους και Εργαζομένους**](https://workforcecapability.ndiscommission.gov.au/tools-and-resources/supervision-capability) και το [**Υπόδειγμα Εγγράφου Αξιολόγησης για Προϊσταμένους**](https://workforcecapability.ndiscommission.gov.au/tools-and-resources/supervision-capability) για να καθιερώσει ορισμένες βασικές διαδικασίες αξιολόγησης των εργαζομένων.

### Πρόσβαση στους πόρους και χρήση τους

Είναι καλύτερο να κατεβάσετε τους πόρους εποπτείας στον υπολογιστή σας, ώστε να έχετε πρόσβαση σ' αυτούς ανά πάσα στιγμή.

**Πρόσβαση στους πόρους:** [Επίβλεψη για Ικανότητες | Ικανότητες Εργατικού Δυναμικού NDIS (ndiscommission.gov.au)](https://workforcecapability.ndiscommission.gov.au/tools-and-resources/supervision-capability)

Για περισσότερες πληροφορίες σχετικά με το Πλαίσιο ή την εφαρμογή του, επισκεφθείτε την ιστοσελίδα**:** <https://workforcecapability.ndiscommission.gov.au/>

**Επικοινωνία:** [workforcecapability@ndiscommission.gov.au](mailto:workforcecapability@ndiscommission.gov.au) ή στον αριθμό 1800 035 554.